ธปท.เผยต้นปีถึงปัจจุบันบาทอ่อน1.81%
ธปท.เผยค่าเงินบาทต้นปีถึงปัจจุบันแข็งค่าขึ้น 1.81% มีค่าความผันผวนลดลงเหลือ 4%
8 พ.ค. 2555

ธปท.เผยค่าเงินบาทต้นปีถึงปัจจุบันแข็งค่าขึ้น 1.81% มีค่าความผันผวนลดลงเหลือ 4% 
นายสิงห์ชัย บุณยโยธิน ผู้อำนวยการอาวุโส ฝ่ายตลาดการเงิน ธนาคารแห่งประเทศไทย (ธปท.) กล่าวว่า ค่าเงินบาทจากต้นปีนี้ที่ผ่านมาจนถึงปัจจุบันแข็งค่าขึ้น 1.81% โดยมีค่าความผันผวนที่ประมาณ 4% ลดลงจากก่อนหน้านี้ที่ผันผวนสูงถึง 6-7% ตามภาวะเงินทุนไหลเข้าและออกที่ปัจจุบันสมดุลมากขึ้น อย่างไรก็ตาม หากดูค่าเงินบาทเฉพาะช่วงสิ้นเดือนเม.ย.มาถึงเดือนพ.ค.นี้ค่าเงินบาทอ่อนค่าลงแล้วประมาณ 0.7% ทั้งนี้ การเคลื่อนไหวของเงินบาทยังอยู่ที่ระดับแข็งค่าสุดที่ 30.20 บาทต่อเหรียญสหรัฐฯ และอ่อนค่าสุดที่ประมาณ 31.00 บาทต่อเหรียญสหรัฐฯ 
“ทิศทางการเคลื่อนไหวของค่าเงินบาทเงินบาทตอนนี้ไม่มีอะไรน่ากังวล เคลื่อนไหวตามทิศทางเงินสกุลในภูมิภาค โดยมีแนวโน้มเคลื่อนไหวไปได้ทั้ง 2 ทิศทาง และน่าจะเป็นไปในแนวโน้มเช่นนี้ต่อไป แต่สิ่งที่ต้องจับตาดูดูจากนี้ คือ ปัจจัยจากภายนอกเศรษฐกิจสหรัฐฯที่แนวโน้มฟื้นตัวได้ ภาวะเศรษบกิจยุโรปที่อาจจะเข้าสู่ภาวะถดถอย รวมถึงการชะลอลงของเศรษฐกิจจีน เนื่องจากภาวะเหล่นี้มีผลต่อความเชื่อมั่นนักลงทุนและการไหลเข้าออกของเงินทุน” นายสิงห์ชัยกล่าว